ทุกครั้งที่ประจำเดือนมา จะมาเดือนเว้นเดือน และมีอาการปวดท้องมาก จนต้องกินยาพอนสแตนทุกมื้ออาหาร พอหยุดกินก็ปวดอีก ประจำเดือนมาครั้งล่าสุด กันยายนต้นเดือน (มีเพศสัมพันธ์น่ะค้า) และได้ซื้อที่ตรวจมาตรวจ ประมาน4-5 ครั้ง ขึ้นขีดเดียวค้า ไม่ท้อง ตรวจล่าสุด เมื่อ2อาทิตย์ที่แล้ว ก็ไม่ท้องค้า #อยากรู้ค้าว่าเป็นอะไรรึป่าว
สวัสดีครับ หากตรวจแล้วไม่พบการตั้งครรภ์ แต่ประจำเดือนยังขาดหาย แสดงว่ามีความผิดปกติในระดับฮอร์โมนเพศหญิง ทำให้การตกไข่หรือการหลุดลอกของเนื้อเยื่อมดลูกแปรปรวนครับ ซึ่งเกิดได้จากหลายสาเหตุดังนี้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดเนื่องจากอาการเป็นมานาน 4 เดือนแล้ว ยังมีประจำเดือนมาไม่ปกติ ในกรณีนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ